2a division SS Das Reich

240px|thumb|Insigna de la 2 SS Panzer Division Das Reich

La **2a division SS Das Reich** es una de las 38 divisions de las Waffen-SS pendent la Segonda Guèrra Mondiala.

## Istoric

Formada en 1939 a partir de tres regiments SS, *Deutschland*, *Der Führer* e *Germania*, foguèt ondrada de 69 Croses de fèrre.

## Designacions successivas

* 10 de setembre de 1939 : **Panzerverband Ostpreussen**
* 10 d'octobre de 1939 : **SS-Verfügungs Division (mot.)**
* 1r d’abril de 1940 : **SS-Division ''Deutschland***
* 21 de decembre de 1940 : *'SS-Division (mot.) *Reich***
* mai de 1942 : **SS-Division (mot.) *Das Reich***
* 9 de novembre de 1942 : **SS-Panzergrenadier Division *Das Reich***
* 22 d’octobre de 1943 : **2. SS-Panzer Division *Das Reich**'

=== SS-Division Verfügungstruppe (1939) ===

Compausada coma seguís :
* SS-Standarte *Deutschland* 
* SS-Standarte *Germania*
* SS-Standarte *Der Führer* 
* SS-Nachrichtensturmbann 
* SS-Artillerie-Standarte 
* SS-Aufklärungs-Abteilung 
* SS-Pioniersturmbann

=== SS-Division *Reich* (mot.) (1941) ===

Compausada coma seguís :
* SS-Regiment *Der Führer*
* SS-Regiment *Deutschland*
* SS-Infanterie-Regiment 11
** Flak-MG-Batalhon SS-Division Reich
** Kradschützen-Abteilung SS-Division Reich
** Artillerie-Regiment SS-Division Reich
** Aufklärung-Abteilung SS-Division Reich
** Panzerjäger-Batalhon SS-Division Reich
** Pionier-Batalhon SS-Division Reich
*** Sturmgeschütz-Batterie SS-Division Reich
** Nachrichten-Abteilung SS-Division Reich
** Nachschubtruppen SS-Division Reich

=== SS-Panzer-Division *Das Reich* (1943) ===

Compausada coma seguís :
* SS-Panzer-Regiment 2 *Das Reich* 
* SS-Panzergrenadier Regiment 3 *Deutschland* 
* SS-Panzergrenadier-Regiment 4 *Der Führer* 
* SS-Infanterie-Regiment (mot) *Langemarck* 
* SS-Panzer-Artillerie Regiment 2 
** SS-Flak-Artillerie-Abteilung 2 
** SS-Sturmgeschütz-Abteilung 2 
** SS-Nebelwerfèrre-Abteilung 2 
** SS-Panzer-Aufklärungs-Abteilung 2 
** SS-Panzerjäger-Abteilung 2 
** SS-Panzer-Pionier-Batalhon 2 
** SS-Panzer-Nachrichten-Abteilung 2 
** SS-Versorgungs-Einheiten 2

=== 2a SS-Panzer-Division *Das Reich* (1944) ===

Compausada d'environ  òmes al total :
* SS-Division-Quartier General : 150 òmes, [[Heinz Lammerding]] comandant de la division al mes de junh de 1944. 
* SS-Panzer-Regiment 2 *Das Reich*  : 2400 òmes. 
* SS-Panzergrenadier-Regiment 3 *Deutschland* : 3200 òmes. 
* SS-Panzergrenadier-Regiment 4 *Der Führer* : 3200 òmes. [[Sylveser Stadler]] comandant del Regiment. [[Adolf Diekmann]] comandant del  Batalhon e [[Otto Weidinger]] que venguèt comandant del regiment lo 14 de junh. 
* SS-Panzer-Artillerie Regiment 2 : 2200 òmes .
* SS-Panzer Jäger Abteilung 2 (Destacament anticarri) : 510 òmes.
* SS-Aufklärungs Abteilung 2 (Destacament de reconeissença) : 950 òmes : [[Helmut Kämpfe]] comandant lo 9 de junh de 1944.
* SS-Pioneer Abteilung 2 (Destacament de l’engèni) : 1000 òmes.
* SS-Nachrichten Abteilung 2 (Destacament de transmission) : 510 òmes
* SS-Flak Abteilung 2 (Destacament de defensa antiaeriana) : 820 òmes 
* SS-Sturmgeschütz Abteilung 2 (Destacament d'assaut) : 350 òmes : Karl Gerlach Officier lo 9 de junh de 1944. 
* SS-Nebelwerfèrre Abteilung 2 (Deastacament fumigèn) : 480 òmes.
* Autras unitats de sosten : santat, ravitalhament, corrièr, polícia, etc.: 3400 òmes.

== Lista dels comandants successius ==



== Teatres d'operacion ==



Polonha, Païses basses, França, Serbia, Moscòu, Kharkov, Kursk, Normandia, Ardenas, Budapèst, Viena.

Sul [[Front de l'Èst]], la division Das Reich participa a las operacions d'exterminacion menadas per l'[[Einsatzgruppen|Einsatzgruppe]] B dins lo sector de Minsk 

== Percors per Occitània ==

[[Fichièr:Carte division das reich mai e juin 1944.png|200px|Percors de la 2 SS Panzer Division Das Reich en [[Occitània]] als meses de mai e de junh de 1944 (clicar sur l'imatge per l'agrandir)]]

=== Situacion de partença ===

La division SS Das Reich patiguèt de gròssas pèrdas en òmes e material pendent la [[Batalha de Kursk]], demòra pus que 2500 òmes. Al mes de decembre de 1943, la transferiguèron dins lo parçan de [[Montalban]] a distància dels luòcs previsibles de desbarcament, per las còstas atlantica e provençala. La reconstituisson e l’equipan de nòu segon los estandards d’una Panzerdivision. Mai de 9000 recruas joves  (en general de 17 a 18 ans d’edat) son incorporadas, dont fòrça [[Malgrat-nosautres]] alsacians. La  dòtan de carris Panther (Panzer V) e [[Tiger I]] (Panzer VI).

La division es alara constituida de 20 batalhons de 900 òmes. Compren 209 blindats pesucs (un desen dels blindats presents en França), 359 blindats leugièrs e 2700 veïculs dont los dos regiments de Panzergrenadier (infantariá motorizada destinada a la proteccion dels carris) *Der Fürher* e *Deutschland*.

=== 2 de mai de 1944 ===

Lo 2 de mai de 1944, un batalhon de carris s'entraina près de [[Montpesat de Carcin]] e de balas son tiradas dins lor direccion. Represalhas contra la populacion civila : 
* a [[Montpesat de Carcin]] : pilhatges e incendis d'ostals, cinc personas tuadas e quinze deportadas;
* a [[Belfòrt de Carcin]] : sièis personas arrestadas dont quatre moriguèron en deportacion.

=== 11 e 12 de mai de 1944 : parçan de Fijac ===

La division recep alara l'òrdre d'inspectar las vias ferroviàrias e las rotas en vista d'un movement cap al nòrd.

Lo 11 de mai de 1944, a punt d’alba, [[Adolf Diekmann]] comandant lo 1 batalhon del regiment *Der Führer'', quita, amb son unitat, las vilas de Valéncia d'Agen e Moissac. Se dirigisson sus la D653 cap al nòrd-oèst del departament d’Òlt. En camin, dins los vilatges atraversats (Lauzès, Orniac, Blars, Gresas), arrèstan personas que son deportadas. Entre Livernon e Assièr, un acrocatge se produsís entre los SS e los maquisards. A La Tronquièra, craman e pilhan d’ostals. 40 òmes son arrestats demest la populacion, 15 moriguèron en deportacion. 15 òmes son arrestats a Sosçairac. Capturan tanben un resistent, André Peze que moriguèt en seguida de torturas violentas. Los SS se devesisson e investisson a l’encòp mai d’un vilatge carcinòl Cardalhac, Gòrsas, Molièras e cometon pilhatges, arrestacions e deportacions.

Una autra colomna de la division " Das Reich" atenh Lo Borg. Tretze òmes, après violéncias, son arrestats. A 8 oras, a La Capèla Marival, totes los òmes, de 16 a 60 ans, son recampats per la plaça del vilatge. 73 son arrestats e mandats a Caors amb los autres presonièrs. Son embarrats per la nuèch dins las cavas de carbon del licèu Clamenç Maròt. Lo 12 de mai son menats a la casèrna de Montalban que i arriban a 2 oras de l’après-miègjorn. Pendent qualques jorns patisson violéncias, torturas, execucions somàrias. A partir del 21 de mai los oficièrs mandan, a l’azard, d’unes presonièrs en camps de concentracion o al trabalh forçat en Alemanha. Los SS arriban a Terron per i capturar los òmes, mas los abitants prevenguts se son resconduts pels bòsques. Van alara a Sant Seren que 37 personas i son embarradas dins un autobus e menadas e empresonadas a Maurs.

Lo 12 de mai de 1944, los SS encerclan la vila de Fijac. 448 Fijagòls son recampats dins la cort de la gendarmariá o detenguts a l’Ostal Tilh, plaça dels Carmes (ara plaça del 12 de mai de 1944). Recampats amb d’autres presonièrs son mai de 800 personas que son regropadas a la casèrna dels Dragons de Montalban. D’unes son torturats, d’autres fusilhats, 540 son deportats (a Neuengamme e a Dachau), un nombre bèl  es tanben mandat al trabalh forçat en Alemanha. Lo meteis jorn, soldats tuan e pilhan pels vilatges de la tombada: Lunant e Sent Fèliç.

### 21 de mai de 1944 a Fraissinet-lo Gelat

Lo 21 de mai de 1944 vèrs 17 oras, doas colomnas venent de Vilafranca de Perigòrd atravèrsan lo vilatge e s'arrèstan per la rota de Caors. A 18 h 30, una darrièra colomna arribant de Fumèl se planta al còr del borg. Totes los òmes son recampats per la plaça del vilatge, las linhas telefonicas copadas. Tres femnas son penjadas e onze òmes son fusilhats.

### Començament del mes de junh de 1944 : Fijac e Issendolús

Lo 1èr de junh los resistents sabòtan la via ferrada a Capdenac Gara. En represalhas, los soldats alemands basats a Cailús tuan nòu civils a Limonha de Carcin, Cadriu e Frontenac.

Lo 3 de junh, lo maquís del Colombièr ataca doas veituras alemandas. Los Alemands fusilhan alara 19 abitants au Cailar comuna de Linac, a Viasac e a Banhac.

Lo 8 de junh abaton un vièlh Issendolús, puèi parton al mas de Gabaude o plan volontaris s’èron recampats dins las granjas après l’anonci del desbarcament de Normandia. 44 personas son chapladas, 70 son deportadas.

### Desplaçament cap al Front

La division "Das Reich" s’encamina cap al front de Normandia, es ralentida per la Resisténcia a Bretenós e Cressensac. Lo 9 de junh de 1944 cometon lo chaple de Tula : 99 penjats e 149 deportats. Estaciona dins lo parçan de Limòtges per tal de redusir lo maquís. Pasmens, lo 8 de junh de ser, la division recep l’òrdre de montar en Normandia tan lèu coma possible .

* Lo 10 de junh en fin de matinada, Adolf Diekmann e sos òmes chaplan la populacion e destruson lo vilatge d'Orador de Glana : 642 victimas.

## La batalha de Normandia

## Replec cap a Alemanha

D’unes SS de la "Das Reich" se rendèron copables del chaple de 18 personas a Tourouvre (Orne) e de l'incendi d'una part de la vila, lo 13 d’agost de 1944, après la batalha de Normandia.

## Articles connèxes

* Unitats de la Waffen SS

## Ligams extèrnes

*  An in-depth examinacion of the 2.SS-Panzer-Division Das Reich
*  L'òrdre de batalha de la division Das Reich al mes de julhet de 1944, vejatz la   significacion dels simbòls
* Lo crime de massa a Orador de Glana - Memòri de geopolitica- cap de batalhon Remy Cadapeaud – març de 2003 - Collègi Interarmadas de Defensa - Memòri Cota : 2003-37 - Document N° : 8189 -  Resume e  version PDF.
* Penaud, Guy - "[La "Das Reich" 2e SS Panzer Division]" (Parcours de la division en France - 560 pages), Editions de La Lauze/Périgueux - ISBN 2-912032-76-8

## Nòtas e referéncias